nibzard/narodne-novine-full-text-markdown huggingface dataset:
## Rješenje o razrješenju Blaženke Oputrić položaja pomoćnice ravnatelja Državnog hidrometeorološkog zavoda

### NN 45/1999 (11.5.1999.), Rješenje o razrješenju Blaženke Oputrić položaja pomoćnice ravnatelja Državnog hidrometeorološkog zavoda

# VLADA REPUBLIKE HRVATSKE

Na temelju članka 30. stavka 4. Zakona o Vladi Republike
Hrvatske (»Narodne novine«, broj 101/98) i članka
49. stavka 1. Zakona o sustavu državne uprave (»Narodne
novine«, broj 75/93), Vlada Republike Hrvatske je na sjednici
održanoj 6. svibnja 1999. godine donijela

## RJEŠENJE

### O RAZRJEŠENJU POMOĆNICE RAVNATELJA DRŽAVNOG HIDROMETEOROLOŠKOG ZAVODA

Razrješuje se BLAŽENKA OPUTRIĆ položaja pomoćnice
ravnatelja Državnog hidrometeorološkog zavoda.

Klasa: 080-02/99-02/43
Urbroj: 50304/2-99-01
Zagreb, 6. svibnja 1999.

Predsjednik
**mr. Zlatko Mateša,** v. r.

Rješenje, NN 45/1999-885
## Rješenje o imenovanju dr. Kreše Pandžića pomoćnikom ravnatelja Državnog hidrometeorološkog zavoda

### NN 45/1999 (11.5.1999.), Rješenje o imenovanju dr. Kreše Pandžića pomoćnikom ravnatelja Državnog hidrometeorološkog zavoda

# VLADA REPUBLIKE HRVATSKE

Na temelju članka 30. stavka 4. Zakona o Vladi Republike
Hrvatske (»Narodne novine«, broj 101/98) i članka
49. stavka 1. Zakona o sustavu državne uprave (»Narodne
novine«, broj 75/93), Vlada Republike Hrvatske je na sjednici
održanoj 6. svibnja 1999. godine donijela

## RJEŠENJE

### O IMENOVANJU POMOĆNIKA RAVNATELJA DRŽAVNOG HIDROMETEOROLOŠKOG ZAVODA

Imenuje se dr. KREŠO PANDŽIĆ pomoćnikom
ravnatelja Državnog hidrometeorološkog zavoda.

Klasa: 080-02/99-01/66
Urbroj: 50304/2-99-01
Zagreb, 6. svibnja 1999.

Predsjednik
**mr. Zlatko Mateša,** v. r.

Rješenje, NN 45/1999-886
## Pravilnik o dopuni Pravilnika o visini naknade za koncesiju u javnim telekomunikacijama i načinu plaćanja

### NN 45/1999 (11.5.1999.), Pravilnik o dopuni Pravilnika o visini naknade za koncesiju u javnim telekomunikacijama i načinu plaćanja

# MINISTARSTVO POMORSTVA, PROMETA I VEZA

Na temelju članka 12. stavak 10. Zakona o telekomunikacijama
(»Narodne novine«, br. 53/94) ministar pomorstva, prometa
i veza uz mišljenje Vijeća za telekomunikacije i suglasnost
ministra financija, donosi

## PRAVILNIK

### O DOPUNI PRAVILNIKA O VISINI NAKNADE ZA KONCESIJU U JAVNIM TELEKOMUNIKACIJAMA I NAČINU PLAĆANJA

Članak 1.

U članku 3. Pravilnika o visini naknade za koncesije u
javnim telekomunikacijama i načinu plaćanja (»Narodne
novine«, br. 15/95, 26/96, 89/96, 95/97, 6/98 i 3/99) iza
stavka 1. dodaje se novi stavak 2. koji glasi:

»Iznimno, naknada iz stavka 1. ovog članka, za koncesiju
radija i televizije plaća se u četiri jednaka obroka,
s tim da se prvi obrok godišnje naknade plaća unaprijed,
prigodom sklapanja ugovora iz stavka 1. ovog članka«.

Postojeći stavak 2. postaje stavak 3.

Članak 2.

Ovaj Pravilnik stupa na snagu osmoga dana od dana objave u »Narodnim
novinama«.

Klasa: 011-01/99-02/16
Urbroj: 530-07-99-3
Zagreb, 3. svibnja 1999.

Ministar
pomorstva, prometa i veza
**mr. Željko Lužavec,** v. r.

Pravilnik, NN 45/1999-887
## Rješenje o dopuni Rješenja o određivanju zdravstvenih ustanova za obavljanje poslova provjere opće zdravstvene te posebne duševne i tjelesne sposobnosti zaštitara, privatnih detektiva i zaposlenika za

### NN 45/1999 (11.5.1999.), Rješenje o dopuni Rješenja o određivanju zdravstvenih ustanova za obavljanje poslova provjere opće zdravstvene te posebne duševne i tjelesne sposobnosti zaštitara, privatnih detektiva i zaposlenika za

# MINISTARSTVO ZDRAVSTVA

Na temelju članka 84. stavka 2. Zakona o zaštiti osoba
i imovine (»Narodne novine« broj 83/96) ministar zdravstva
donosi

## RJEŠENJE

### O DOPUNI RJEŠENJA O ODREÐIVANJU ZDRAVSTVENIH USTANOVA ZA OBAVLJANJE POSLOVA PROVJERE OPĆE ZDRAVSTVENE TE POSEBNE DUŠEVNE I TJELESNE SPOSOBNOSTI ZAŠTITARA, PRIVATNIH DETEKTIVA I ZAPOSLENIKA ZAŠTITARSKIH SLUŽBI TE OPĆE ZDRAVSTVENE SPOSOBNOSTI OSNIVAČA I ČLANOVA TRGOVAČKIH DRUŠTAVA

Članak 1.

U članku 1. Rješenja o određivanju zdravstvenih
ustanova za obavljanje poslova provjere opće zdravstvene
te posebne duševne i tjelesne sposobnosti zaštitara,
privatnih detektiva i zaposlenika zaštitarskih službi
te opće zdravstvene sposobnosti osnivača i članova
trgovačkih društava (»Narodne novine« broj
13/97, 26/97), iza točke 16. dodaju se točke 17.
- 31. koje glase:

17. Dom zdravlja Poreč

18. Dom zdravlja Našice

19. Dom zdravlja Koprivnica

20. Privatna praksa

Specijalistička ordinacija medicine rada

Danijela Elezović, dr. med. spec. medicine rada, Pula,
Flanatička 27

21. Privatna praksa

Specijalistička ordinacija medicine rada

Oreta Maglaj, dr. med. spec. medicine rada

22. Privatna praksa

Specijalistička ordinacija medicine rada

Prim. dr. sc. Živko Rimac, dr. med. spec. medicine rada,
Labin, Sv. Mikule 2

23. Privatna praksa

Specijalistička ordinacija medicine rada

Vera Mareš-Bratko, dr. med. spec. medicine rada, Čakovec,
I. G. Kovačića 1e

24. Privatna praksa

Specijalistička ordinacija medicine rada

Vladimir Haluga, dr. med. spec. medicine rada, Čakovec,
I. G. Kovačića 1e

25. Privatna praksa

Specijalistička ordinacija medicine rada

Kamila Latin-Lapain, dr. med. spec. medicine rada, Varaždin,
Zagrebačka 94

26. Privatna praksa

Specijalistička ordinacija medicine rada

Mirjana Šanjek, dr. med. spec. medicine rada, Varaždin,
Zagrebačka 94.

27. Privatna praksa

Specijalistička ordinacija medicine rada

Dragutin Rogina, dr. med. spec. medicine rada, Ivanec, Varaždinska
4a

28. Grupna privatna praksa medicine rada

Mr. sc. dr. Smilja Maravić Bravar

Mr. sc. dr. Gordana Rinčić Grbavac

Mr. sc. dr. Milorad Stipanović, Rijeka, Ivana Zajca 23/II

29. Privatna praksa

Specijalistička ordinacija medicine rada

Matko Pavlinović, dr. med. spec. medicine rada, Makarska,
S. Ivičevića 2.«

Članak 2.

Ovo rješenje stupa na snagu danom objave u »Narodnim
novinama«.

Klasa: 011-01/97-01/20
Urbroj: 534-02-03-99-07
Zagreb, 29. travnja 1999.

Ministar
**prof. dr. sc. Željko Reiner,** v. r.

Rješenje, NN 45/1999-889
## Rješenje o odobrenju Pravila članstva i trgovine Zagrebačkoj burzi d.d. iz Zagreba

### NN 45/1999 (11.5.1999.), Rješenje o odobrenju Pravila članstva i trgovine Zagrebačkoj burzi d.d. iz Zagreba

# KOMISIJA ZA VRIJEDNOSNE PAPIRE REPUBLIKE HRVATSKE

Temeljem odredbe članka 43. stavka 4., Zakona o izdavanju
i prometu vrijednosnim papirima (»Narodne novine«, broj
107/95 i 142/98, dalje: Zakon), Komisija za vrijednosne papire
Republike Hrvatske (dalje: Komisija), na zahtjev Zagrebačke
burze d.d. Zagreb, Ksaver 200 u predmetu odobrenja Pravila članstva
i trgovine Zagrebačke burze d.d. na sjednici održanoj
dana 29. travnja 1999. godine donijela je sljedeće

## RJEŠENJE

1. Zagrebačkoj burzi d.d. Zagreb, Ksaver 200, odobravaju
se Pravila članstva i trgovine koje je dana 27. travnja
1999. godine donio direktor Zagrebačke burze d.d.

2. Ovo rješenje objavit će se u »Narodnim novinama«.

Obrazloženje

Zagrebačka burza d.d. Zagreb, Ksaver 200, podnijela je
29. travnja 1999. godine zahtjev kojim se od Komisije traži
odobrenje Pravila članstva i trgovine.

U postupku je utvrđeno da su Pravila članstva i trgovine
sukladna zakonu, te je temeljem odredbi članka 43. stavka
4. Zakona, riješeno kao u izreci.

Sukladno odredbi članka 8. stavka 4. Zakona rješenje
se objavljuje u »Narodnim novinama«.

**POUKA O PRAVNOM LIJEKU**

Protiv ovog rješenja žalba nije dopuštena, ali
se može pokrenuti upravni spor podnošenjem tužbe
Upravnom sudu Republike Hrvatske u roku od 30 dana od primitka
ovog rješenja.

Klasa: 450-08/99-01/72
Urbroj: 567-03/99-06
Zagreb, 29. travnja 1999.

Predsjednik Komisije
**Ivica Smiljan,** v. r.

Rješenje, NN 45/1999-890
## Rješenje o produljenju dozvole za obavljanje poslova ovlaštenog posrednika pri trgovini vrijednosnim papirima Mariu Markoviću iz Zagreba

### NN 45/1999 (11.5.1999.), Rješenje o produljenju dozvole za obavljanje poslova ovlaštenog posrednika pri trgovini vrijednosnim papirima Mariu Markoviću iz Zagreba

# KOMISIJA ZA VRIJEDNOSNE PAPIRE REPUBLIKE HRVATSKE

Na temelju odredbi članka 12. stavka 1. točka 2.,
te članka 35. stavka 2. i 3. Zakona o izdavanju i prometu
vrijednosnim papirima (»Narodne novine«, 107/95 i 142/98,
dalje: Zakon) i odredbama članka 14. Pravilnika o uvjetima
i postupku izdavanja dozvola društvu za poslovanje vrijednosnim
papirima i ovlaštenom posredniku za obavljanje poslova trgovine
vrijednosnim papirima (»Narodne novine« 56/97, dalje:
Pravilnik), Komisija za vrijednosne papire Republike Hrvatske
(dalje: Komisija), na zahtjev Maria Markovića iz Zagreba,
Kraljevička 60, JMBG: 0509972330035, podnesenog dana 19.
ožujka 1999. godine, za produljenje dozvole za obavljanje
poslova ovlaštenog posrednika pri trgovini vrijednosnim papirima,
na sjednici održanoj dana 20. travnja 1999. godine, donijela
je sljedeće

## RJEŠENJE

1. Mario Marković iz Zagreba, Kraljevička 60, JMBG:
0509972330035, produljuje se dozvola za obavljanje poslova ovlaštenog
posrednika pri trgovini vrijednosnim papirima.

2. Dozvola se produljuje na rok od 1 (jedne) godine, do zaključno
20. travnja 2000. godine.

3. Ovo rješenje upisuje se u Registar izdanih dozvola za
obavljanje poslova ovlaštenog posrednika pri trgovini vrijednosnim
papirima s danom upisa 20. travnja 1999. godine pod rednim brojem
52 (pedesetdva).

4. Ovo rješenje objavljuje se u »Narodnim novinama«.

Klasa: UP/I-450-08/99-01/29
Urbroj: 567-03/99-2
Zagreb, 20. travnja 1999.

Predsjednik Komisije
**Ivica Smiljan,** v. r.

Rješenje, NN 45/1999-891
## Zaključak o ispravku Rješenja Klasa: UP/I-041-02/99-01/02, Urbroj: 567-04-99-4 od 6

### NN 45/1999 (11.5.1999.), Zaključak o ispravku Rješenja Klasa: UP/I-041-02/99-01/02, Urbroj: 567-04-99-4 od 6

# KOMISIJA ZA VRIJEDNOSNE PAPIRE REPUBLIKE HRVATSKE

Komisija za vrijednosne papire Republike Hrvatske (dalje Komisija)
na temelju članka 219. Zakona o općem upravnom postupku
(»Narodne novine« broj 53/91), u predmetu nadzora nad
društvom ZADRAVEC d.o.o. za poslovanje vrijednosnim papirima,
Zagreb, Petrinjska 2, po službenoj dužnosti, na sjednici
održanoj 29. travnja 1999. godine donijela je sljedeći

## ZAKLJUČAK

1. Ispravlja se rješenje Klasa: UP/I-041-02/99-01/02, Urbroj:
567-04-99-4, od 6. travnja 1999. tako da se:

u uvodu rješenja iza riječi »članka 12.
stavka 1. točka 2.« dodaju riječi »i članka
38. stavka 2.«, te se iza riječi »dalje: Zakon)«
dodaju riječi: »i članka 12. Pravilnika o uvjetima
i postupku izdavanja dozvola društvu za poslovanje vrijednosnim
papirima i ovlaštenom posredniku za obavljanje poslova trgovine
vrijednosnim papirima (»Narodne novine« broj 56/97,
dalje: Pravilnik)«,

u cijelom rješenju riječi »ZADRAVEC d.o.o. za
financijsko poslovanje i promet vrijednosnim papirima, Zagreb,
Medulićeva 11« zamjenjuju riječima »ZADRAVEC
d.o.o. za poslovanje vrijednosnim papirima, Zagreb, Petrinjska
2«

2. Ispravak ovih netočnosti upisat će se u izvornik
rješenja u obliku bilješke.

3. Ovaj zaključak objavit će se u »Narodnim
novinama«.

Klasa: UP/I-041-02/99-01/02
Urbroj: 567-04-99-13
Zagreb, 29. travnja 1999.

Predsjednik Komisije
**Ivica Smiljan,** v. r.

Ostalo, NN 45/1999-892
## Odluka o postavljenju Gordana Grlića-Radmana za veleposlanika u Ministarstvu vanjskih poslova Republike Hrvatske

### NN 46/1999 (14.5.1999.), Odluka o postavljenju Gordana Grlića-Radmana za veleposlanika u Ministarstvu vanjskih poslova Republike Hrvatske

# PREDSJEDNIK REPUBLIKE HRVATSKE

Na osnovi članka 99. stavka 2. Ustava Republike Hrvatske
i članka 22. Zakona o vanjskim poslovima (»Narodne
novine« broj 48/96.), donosim

## ODLUKU

kojom postavljam GORDANA GRLIĆA-RADMANA za veleposlanika
u Ministarstvu vanjskih poslova Republike Hrvatske.

Ova Odluka stupa na snagu danom donošenja.

Broj: 081-99-856/2
Zagreb, 5. svibnja 1999.

Predsjednik
Republike Hrvatske
**dr. Franjo Tuđman,** v. r.

Odluka, NN 46/1999-894
## Odluka o postavljenju dr. Drage Štambuka, izvanrednog i opunomoćenog veleposlanika Republike Hrvatske u Arapskoj Republici Egipat, i za izvanrednog i opunomoćenog veleposlanika Republike Hrvatske u Dr

### NN 46/1999 (14.5.1999.), Odluka o postavljenju dr. Drage Štambuka, izvanrednog i opunomoćenog veleposlanika Republike Hrvatske u Arapskoj Republici Egipat, i za izvanrednog i opunomoćenog veleposlanika Republike Hrvatske u Dr

# PREDSJEDNIK REPUBLIKE HRVATSKE

Na osnovi članka 99. stavka 2. Ustava Republike Hrvatske
i članka 22. Zakona o vanjskim poslovima (»Narodne
novine« broj 48/96.), donosim

## ODLUKU

kojom postavljam dr. DRAGU ŠTAMBUKA izvanrednog i opunomoćenog
veleposlanika Republike Hrvatske u Arapskoj Republici Egipat,
i za izvanrednog i opunomoćenog veleposlanika Republike
Hrvatske u Državi Bahrein, sa sjedištem u Kairu.

Ova Odluka stupa na snagu danom donošenja.

Broj: 081-99-883/2
Zagreb, 11. svibnja 1999.

Predsjednik
Republike Hrvatske
**dr. Franjo Tuđman,** v. r.

Odluka, NN 46/1999-895
## Odluka o razrješenju Mate Meštrovića dužnosti izvanrednog i opunomoćenog veleposlanika Republike Hrvatske u Republici Bugarskoj

### NN 46/1999 (14.5.1999.), Odluka o razrješenju Mate Meštrovića dužnosti izvanrednog i opunomoćenog veleposlanika Republike Hrvatske u Republici Bugarskoj

# PREDSJEDNIK REPUBLIKE HRVATSKE

Na osnovi članka 99. stavka 2. Ustava Republike Hrvatske
i članka 22. Zakona o vanjskim poslovima (»Narodne
novine« broj 48/96.), donosim

## ODLUKU

**O RAZRJEŠENJU DUŽNOSTI IZVANREDNOG I OPUNOMOĆENOG
VELEPOSLANIKA REPUBLIKE HRVATSKE U REPUBLICI BUGARSKOJ**

MATE MEŠTROVIĆ, razrješuje se dužnosti izvanrednog
i opunomoćenog veleposlanika Republike Hrvatske u Republici
Bugarskoj, sa sjedištem u Sofiji.

Ova Odluka stupa na snagu 31. srpnja 1999.

Broj: 081-99-853/2
Zagreb, 5. svibnja 1999.

Predsjednik
Republike Hrvatske
**dr. Franjo Tuđman,** v. r.

Odluka, NN 46/1999-896
## Odluka o razrješenju Smiljana Šimca dužnosti izvanrednog i opunomoćenog veleposlanika Republike Hrvatske u Alžirskoj Narodnoj Demokratskoj Republici

### NN 46/1999 (14.5.1999.), Odluka o razrješenju Smiljana Šimca dužnosti izvanrednog i opunomoćenog veleposlanika Republike Hrvatske u Alžirskoj Narodnoj Demokratskoj Republici

# PREDSJEDNIK REPUBLIKE HRVATSKE

Na osnovi članka 99. stavka 2. Ustava Republike Hrvatske
i članka 22. Zakona o vanjskim poslovima (»Narodne
novine« broj 48/96.), donosim

## ODLUKU

### O RAZRJEŠENJU DUŽNOSTI IZVANREDNOG I OPUNOMOĆENOG VELEPOSLANIKA REPUBLIKE HRVATSKE U ALŽIRSKOJ NARODNOJ DEMOKRATSKOJ REPUBLICI

SMILJAN ŠIMAC razrješuje se dužnosti izvanrednog
i opunomoćenog veleposlanika Republike Hrvatske u Alžirskoj
Narodnoj Demokratskoj Republici, sa sjedištem u Parizu.

Ova Odluka stupa na snagu 31. kolovoza 1999.

Broj: 081-99-861/2
Zagreb, 5. svibnja 1999.

Predsjednik
Republike Hrvatske
**dr. Franjo Tuđman,** v. r.

Odluka, NN 46/1999-897
## Odluka o razrješenju Smiljana Šimca dužnosti izvanrednog i opunomoćenog veleposlanika Republike Hrvatske u Francuskoj Republici

### NN 46/1999 (14.5.1999.), Odluka o razrješenju Smiljana Šimca dužnosti izvanrednog i opunomoćenog veleposlanika Republike Hrvatske u Francuskoj Republici

# PREDSJEDNIK REPUBLIKE HRVATSKE

Na osnovi članka 99. stavka 2. Ustava Republike Hrvatske
i članka 22. Zakona o vanjskim poslovima (»Narodne
novine« broj 48/96.), donosim

## ODLUKU

### O RAZRJEŠENJU DUŽNOSTI IZVANREDNOG I OPUNOMOĆENOG VELEPOSLANIKA REPUBLIKE HRVATSKE U FRANCUSKOJ REPUBLICI

SMILJAN ŠIMAC razrješuje se dužnosti izvanrednog
i opunomoćenog veleposlanika Republike Hrvatske u Francuskoj
Republici, sa sjedištem u Parizu.

Ova Odluka stupa na snagu 31. kolovoza 1999.

Broj: 081-99-854/2
Zagreb, 5. svibnja 1999.

Predsjednik
Republike Hrvatske
**dr. Franjo Tuđman,** v. r.

Odluka, NN 46/1999-898
## Odluka o broju automat klubova koji mogu poslovati na području Republike Hrvatske

### NN 46/1999 (14.5.1999.), Odluka o broju automat klubova koji mogu poslovati na području Republike Hrvatske

# MINISTARSTVO FINANCIJA

U skladu s odredbama članka 55. stavka 4. Zakona o igrama
na sreću (»Narodne novine«, broj 36/98.), Ministarstvo
financija Republike Hrvatske donosi

## ODLUKU

### O BROJU AUTOMAT KLUBOVA KOJI MOGU POSLOVATI NA PODRUČJU REPUBLIKE HRVATSKE

Članak 1.

Ovom se odlukom određuje da na području Republike Hrvatske
može poslovati ukupno 70 automat klubova.

Članak 2.

Na području Republike Hrvatske posluje 58 automat klubova
koji su po odredbama članka 79. stavka 2. Zakona o igrama
na sreću dužni uskladiti svoj rad, akte i poslovanje
s odredbama navedenog zakona.

Članak 3.

Za ostatak odobrenja, za osnivanje automat klubova, do broja utvrđenog
člankom 1. ove Odluke, Ministarstvo financija će,
u skladu s odredbama članka 56. stavka 1. Zakona o igrama
na sreću, raspisati javni natječaj u dnevnom tisku.

Članak 4.

Javni natječaj za dobivanje odobrenja za osnivanje automat
klubova objavit će se u dnevnom tisku.

Članak 5.

Ova Odluka stupa na snagu danom objave u »Narodnim novinama«.

Klasa: 461-01/99-01/165
Urbroj: 5/3-07/99-1
Zagreb, 7. svibnja 1999.

Ministar financija
**mr. Borislav Škegro,** v. r.

Odluka, NN 46/1999-899
## Odluka o davanju suglasnosti Ministarstvu unutarnjih poslova za sklapanje ugovora o kupnji jednog i najmu dva amfibijska zrakoplova za protupožarnu sezonu 1999. i 2000. godine

### NN 46/1999 (14.5.1999.), Odluka o davanju suglasnosti Ministarstvu unutarnjih poslova za sklapanje ugovora o kupnji jednog i najmu dva amfibijska zrakoplova za protupožarnu sezonu 1999. i 2000. godine

# MINISTARSTVO FINANCIJA

Na temelju Odluke Vlade Republike Hrvatske, klasa: 441-03/99-01/04,
urbroj: 5030115-99-2 od 25. ožujka 1999. godine te u sklopu
ovlaštenja iz odredbe čl. 7. st. 2. Zakona o kreditnim
poslovima s inozemstvom (»Narodne novine«, br. 43 od
31. svibnja 1996.), Ministarstvo financija Republike Hrvatske
donijelo je u ime Vlade Republike Hrvatske, na osnovi odredbe
čl. 7. st. 1. Zakona o kreditnim odnosima s inozemstvom,
u svezi s odredbama čl. 42. i čl. 45. Zakona o izvršavanju
Državnog proračuna Republike Hrvatske za 1999. godinu
(»Narodne novine«, br. 167 od 31. prosinca 1998. godine),
7. svibnja 1999. godine sljedeću

## ODLUKU

### O DAVANJU SUGLASNOSTI MINISTARSTVU UNUTARNJIH POSLOVA ZA SKLAPANJE UGOVORA O KUPNJI JEDNOG I NAJMU DVA AMFIBIJSKA ZRAKOPLOVA ZA PROTUPOŽARNU SEZONU 1999. I 2000. GODINE

I.

Odlukom Vlade Republike Hrvatske Ministarstvo unutarnjih poslova
ovlašteno je u ime Republike Hrvatske sklopiti ugovor s tvrtkom
Bombardier Aerospace, Bombardier Inc., Kanada o kupnji jednog
amfibijskog zrakoplova CL-415 i najmu dva amfibijska zrakoplova
CL-215 za protupožarnu sezonu 1999. i 2000. godine, ukupne
vrijednosti do 25.000.000,00 USD.

II.

Daje se suglasnost Ministarstvu unutarnjih poslova da za realizaciju
ugovora iz točke I. ove Odluke sklopi ugovor o zajmu s
Export Development Corporation iz Ottawe, Kanada pod sljedećim
uvjetima:

- visina zajma: 20.842.209,00 USD (85% vrijednosti)

- rok otplate: 7 godina u polugodišnjim obrocima

- poček: 6 mjeseci nakon isporuke

- kamatna stopa: EUROLIBOR +0,875% godišnje

- troškovi: ugovaranje 104.211,00 USD i 5.000,00 USD, 0,5%
godišnje na neiskorišteni dio kredita

- osiguranje EDC: 4.95% na svaki iznos kod korištenja

Ostatak iznosa uplatit će Republika Hrvatska iz Državnog
proračuna prije isporuke, u siječnju 2000. godine.

III.

Ovlašćuje se ministar unutarnjih poslova Republike
Hrvatske da potpiše ugovore iz točaka I. i II. ove
Odluke, te druge prateće ugovore.

IV.

Ova Odluka stupa na snagu 8 dana nakon dana objave.

Klasa: 214-01/99-01/2
Urbroj: 513-14/99-4
Zagreb, 7. svibnja 1999.

Ministar financija
**mr. Borislav Škegro,** v. r.

Odluka, NN 46/1999-900
## Pravilnik o izmjenama Pravilnika o zdravstvenoj kontroli bilja i kontroli sredstava za zaštitu bilja u prometu preko državne granice

### NN 46/1999 (14.5.1999.), Pravilnik o izmjenama Pravilnika o zdravstvenoj kontroli bilja i kontroli sredstava za zaštitu bilja u prometu preko državne granice

# MINISTARSTVO POLJOPRIVREDE I ŠUMARSTVA

Na temelju članka 28. stavka 4., članka 29., stavka
5., članka 30., stavka 6., članka 31. stavka 4.,
članka 32. stavka 4., članka 35. stavka 4., članka
36. stavka 4. i članka 37. stavka 3. Zakona o zaštiti
bilja (»Narodne novine«, br. 10/94 i 19/94), ministar
poljoprivrede i šumarstva donosi

## PRAVILNIK

### O IZMJENAMA PRAVILNIKA O ZDRAVSTVENOJ KONTROLI BILJA I KONTROLI SREDSTAVA ZA ZAŠTITU BILJA U PROMETU PREKO DRŽAVNE GRANICE

Članak 1.

U Pravilniku o zdravstvenoj kontroli bilja i kontroli sredstava
za zaštitu bilja u prometu preko državne granice (»Narodne
novine«, br. 12/95.), u članku 11. brišu se stavci
1. i 3.

Stavak 4. istog članak postaje stavak 1.

Članak 2.

U članku 13. briše se stavak 2.

Članak 3.

U Prilogu IV. u točkama 8. i 12. riječi »sve
zemlje« zamjenjuju se riječima »izvaneuropske
zemlje«.

Članak 4.

Ovaj Pravilnik stupa na snagu osmog dana od dana objave u »Narodnim
novinama«.

Klasa: 320-17/99-1/17
Urbroj: 525-02-98-2
Zagreb, 12. svibnja 1999.

Ministar
poljoprivrede i šumarstva
**mr. sc. Ivan Ðurkić,** v. r.

Pravilnik, NN 46/1999-902
## Naredba o zabrani uvoza u Republiku Hrvatsku i provoza preko teritorija Republike Hrvatske domaćih i divljih svinja i proizvoda podrijetlom od navedenih životinja iz Narodne Republike Kine

### NN 46/1999 (14.5.1999.), Naredba o zabrani uvoza u Republiku Hrvatsku i provoza preko teritorija Republike Hrvatske domaćih i divljih svinja i proizvoda podrijetlom od navedenih životinja iz Narodne Republike Kine

# MINISTARSTVO POLJOPRIVREDE I ŠUMARSTVA

Na temelju članka 11. stavka 1. točke 18. Zakona
o veterinarstvu (»Narodne novine« br. 70/97), ministar
poljoprivrede i šumarstva donosi

## NAREDBU

### O ZABRANI UVOZA U REPUBLIKU HRVATSKU I PROVOZA PREKO TERITORIJA REPUBLIKE HRVATSKE DOMAĆIH I DIVLJIH SVINJA I PROIZVODA PODRIJETLOM OD NAVEDENIH ŽIVOTINJA IZ NARODNE REPUBLIKE KINE

I.

Radi sprečavanja unošenja u Republiku Hrvatsku zarazne
bolesti klasične svinjske kuge, zabranjuje se uvoz u Republiku
Hrvatsku i provoz preko teritorija Republike Hrvatske domaćih
i divnjih svinja i proizvoda podrijetlom od navedenih životinja
iz Narodne Republike Kine.

Zabrana iz točke I. stavka I. ove Naredbe ne odnosi se
na:

- proizvode domaćih i divljih svinja namijenjenih ljudskoj
prehrani koji su prije ili tijekom proizvodnje podvrgnuti toplinskoj
obradi s postizanjem temperature u središtu proizvoda od
najmanje 70°C ili su podvrgnuti
toplinskoj obradi u hermetički zatvorenoj ambalaži
sa Fo vrijednosti 3 i više;

- crijeva koja su u procesu proizvodnje očišćena,
sastrugana i soljena s NaCl u razdoblju od 30 dana ili izbijeljena
i osušena nakon struganja.

II.

Danom stupanja na snagu ove Naredbe, prestaje važiti Naredba
o zabrani uvoza u Republiku Hrvatsku i provoza preko teritorija
Republike Hrvatske domaćih i divljih svinja i proizvoda
podrijetlom od navedenih životinja iz Narodne Republike Kine
(»Narodne novine« br. 25/99).

III.

Sva izdana rješenja o veterinarsko-zdravstvenim uvjetima
za uvoz i provoz pošiljki iz točke I. ove Naredbe
stavljaju se van snage.

IV.

Ova Naredba stupa na snagu danom donošenja.

Klasa: 322-01/99-01/32
Urbroj: 525-01-99-1/DL
Zagreb, 10. svibnja 1999.

Ministar
poljoprivrede i šumarstva
**mr. sc. Ivan Ðurkić,** v. r.

Naredba, NN 46/1999-903
## Odluka o visini novčane naknade za nezaposlenu osobu

### NN 46/1999 (14.5.1999.), Odluka o visini novčane naknade za nezaposlenu osobu

# MINISTARSTVO RADA I SOCIJALNE SKRBI

Na temelju članka 22. stavka 2. Zakona o zapošljavanju
(»Narodne novine«, br. 59/96) ministar rada i socijalne
skrbi uz suglasnost ministra financija donosi

## ODLUKU

### O VISINI NOVČANE NAKNADE ZA NEZAPOSLENU OSOBU

I.

Najniža novčana naknada utvrđuje se u iznosu 589,20
kuna mjesečno.

II.

Najviša novčana naknada utvrđuje se u iznosu od
900,00 kuna mjesečno.

III.

Stavlja se izvan snage Odluka o visini novčane naknade
za nezaposlenu osobu (»Narodne novine«, br. 43/99) s
danom primjene ove Odluke.

IV.

Ova Odluka stupa na snagu danom objave u »Narodnim novinama«,
a primjenjuje se od 1. travnja 1999. godine.

Klasa: 120-02/99-01/03
Urbroj: 524-03/1-99-8
Zagreb, 6. svibnja 1999.

Ministar rada i socijalne skrbi
**Joso Škara,** v. r.
Potpredsjednik Vlade i ministar
financija
**mr. Borislav Škegro,** v. r.

Odluka, NN 46/1999-904
## Odluka o iskazivanju povjerenja pojedinim članovima Vlade Republike Hrvatske

### NN 47/1999 (17.5.1999.), Odluka o iskazivanju povjerenja pojedinim članovima Vlade Republike Hrvatske

# ZASTUPNIČKI DOM HRVATSKOGA DRŽAVNOG SABORA

Na temelju članka 112. Ustava Republike Hrvatske i članka
98. Poslovnika Zastupničkog doma Hrvatskoga državnog
sabora, Zastupnički dom Hrvatskoga državnog sabora
na sjednici 7. svibnja 1999., donio je

## ODLUKU

### O ISKAZIVANJU POVJERENJA POJEDINIM ČLANOVIMA VLADE REPUBLIKE HRVATSKE

Zastupnički dom Hrvatskoga državnog sabora iskazuje
povjerenje članovima Vlade Republike Hrvatske

dr. ZVONIMIRU ŠEPAROVIĆU, ministru pravosuđa,

IVANU HERAKU, ministru turizma,

MILANU KOVAČU, ministru zaduženom za provođenje
posebnih odnosa između Republike Hrvatske i Federacije Bosne
i Hercegovine i odnosa s Bosnom i Hercegovinom.

Klasa: 080-02/99-01/55
Zagreb, 7. svibnja 1999.

ZASTUPNIČKI DOM
HRVATSKOGA DRŽAVNOG SABORA

Potpredsjednik
Zastupničkog doma
Hrvatskoga državnog sabora
**Vladimir Šeks, dipl. iur.,** v. r.

Odluka, NN 47/1999-908
## Odluka o potvrđivanju izmjena i dopuna Statuta Agencije za zaštitu tržišnog natjecanja

### NN 47/1999 (17.5.1999.), Odluka o potvrđivanju izmjena i dopuna Statuta Agencije za zaštitu tržišnog natjecanja

# ZASTUPNIČKI DOM HRVATSKOGA DRŽAVNOG SABORA

Na temelju članka 80. Ustava Republike Hrvatske i članka
28. stavka 4. Zakona o zaštiti tržišnog natjecanja
(»Narodne novine«, br. 48/95. i 89/98.) Zastupnički
dom Hrvatskoga državnog sabora na sjednici 7. svibnja 1999.,
donio je

## ODLUKU

### O POTVRÐIVANJU IZMJENA I DOPUNA STATUTA AGENCIJE ZA ZAŠTITU TRŽIŠNOG NATJECANJA

Potvrđuju se Izmjene i dopune Statuta Agencije za zaštitu
tržišnog natjecanja.

Klasa: 023-03/97-01/04
Zagreb, 7. svibnja 1999.

ZASTUPNIČKI DOM
HRVATSKOGA DRŽAVNOG SABORA

Potpredsjednik
Zastupničkog doma
Hrvatskoga državnog sabora
**Vladimir Šeks, dipl. iur.,** v. r.

Odluka, NN 47/1999-909
## Uredba o zajamčenoj cijeni pšenice roda 1999. godine

### NN 47/1999 (17.5.1999.), Uredba o zajamčenoj cijeni pšenice roda 1999. godine

# VLADA REPUBLIKE HRVATSKE

Na temelju članka 10. Zakona o iznimnim mjerama kontrole
cijena (»Narodne novine«, broj 73/97), a u skladu sa
člankom 34. Zakona o novčanim poticajima i naknadama
u poljoprivredi i ribarstvu (»Narodne novine«, broj
29/99), Vlada Republike Hrvatske je na sjednici održanoj
13. svibnja 1999. godine, donijela

## UREDBU

### O ZAJAMČENOJ CIJENI PŠENICE RODA 1999. GODINE

Članak 1.

Proizvođačima krušne pšenice osigurava se,
za pšenicu roda 1999. godine, zajamčena cijena od
0,75 kuna za kilogram.

Članak 2.

Cijena iz članka 1. ove Uredbe podrazumijeva franko skladište
kupca.

Članak 3.

Cijena iz članka 1. ove Uredbe vrijedi za pšenicu
zrelu, zdravu, bez znakova plijesni, stranog okusa i mirisa, upotrebljivu
za ljudsku hranu, nezaraženu pšeničnim bolestima
i štetnicima, s 2% primjesa i nečistoća, 13%
vlage i 76% hektolitarske mase.

Članak 4.

Ako pšenica ima veći ili manji postotak primjesa, nečistoća
i vlage od postotka predviđenog u članku 3. ove Uredbe,
zajamčena cijena će se smanjiti, odnosno povećati
za isti postotak primjesa, nečistoća ili vlage.

Za pšenicu koja ima postotak vlage veći od 14% zajamčena
cijena će se smanjiti i za troškove sušenja. Troškovi
sušenja utvrđuju se ugovorom zaključenim između
proizvođača i kupca.

Za pšenicu koja ima veću ili manju hektolitarsku masu
koja je predviđena u članku 3. ove Uredbe, zajamčena
cijena povećava se, odnosno smanjuje za 0,5% za svaki kilogram
iznad ili ispod predviđene hektolitarske mase. Razlomljena
zrna uzimaju se u obzir. Ako pšenica ima hektolitarsku masu
veću od 80 kg, smatrat će se da ima hektolitarsku
masu od 80 kg.

Članak 5.

Ova Uredba stupa na snagu osmog dana od dana objave u »Narodnim
novinama«.

Klasa: 307-01/99-01/01
Urbroj: 5030116-99-4
Zagreb, 13. svibnja 1999.

Predsjednik
**mr. Zlatko Mateša,** v. r.

Uredba, NN 47/1999-910
## Uredba o zajamčenoj cijeni lista duhana roda 1999. godine

### NN 47/1999 (17.5.1999.), Uredba o zajamčenoj cijeni lista duhana roda 1999. godine

# VLADA REPUBLIKE HRVATSKE

Na temelju članka 10. Zakona o iznimnim mjerama kontrole
cijena (»Narodne novine«, broj 73/97), a u skladu sa
člankom 34. Zakona o novčanim poticajima i naknadama
u poljoprivredi i ribarstvu (»Narodne novine«, broj
29/99), Vlada Republike Hrvatske je na sjednici održanoj
13. svibnja 1999. godine, donijela

## UREDBU

### O ZAJAMČENOJ CIJENI LISTA DUHANA RODA 1999. GODINE

Članak 1.

Proizvođačima lista duhana osigurava se, za list duhana
roda 1999. godine, zajamčena cijena od 8,00 kuna za kilogram.

Članak 2.

Cijena iz članka 1. ove Uredbe odnosi se na sve vrste i
tipove duhana, sukladno važećim mjerilima za klasifikaciju
duhana.

Članak 3.

Ova Uredba stupa na snagu osmog dana od dana objave u »Narodnim
novinama«.

Klasa: 307-01/99-01/01
Urbroj: 5030116-99-10
Zagreb, 13. svibnja 1999.

Predsjednik
**mr. Zlatko Mateša,** v. r.

Uredba, NN 47/1999-911
## Uredba o zajamčenoj cijeni soje roda 1999. godine

### NN 47/1999 (17.5.1999.), Uredba o zajamčenoj cijeni soje roda 1999. godine

# VLADA REPUBLIKE HRVATSKE

Na temelju članka 10. Zakona o iznimnim mjerama kontrole
cijena (»Narodne novine«, broj 73/97), a u skladu sa
člankom 34. Zakona o novčanim poticajima i naknadama
u poljoprivredi i ribarstvu (»Narodne novine«, broj
29/99), Vlada Republike Hrvatske je na sjednici održanoj
13. svibnja 1999. godine, donijela

## UREDBU

### O ZAJAMČENOJ CIJENI SOJE RODA 1999. GODINE

Članak 1.

Proizvođačima soje osigurava se, za soju roda 1999.
godine, zajamčena cijena od 1,70 kuna za kilogram.

Članak 2.

Cijena iz članka 1. ove Uredbe podrazumijeva franko skladište,
vagon, tegljač ili drugo prijevozno sredstvo u mjestu proizvođača
po izboru kupca.

Članak 3.

Cijena iz članka 1. ove Uredbe vrijedi za soju koja sadrži
13% vlage i 2% nečistoće.

Ako soja sadrži veći, odnosno manji postotak vlage
i nečistoće od postotka iz stavka 1. ovog članka,
zajamčena cijena iz članka 1. ove Uredbe se za svaki
postotak smanjuje, odnosno povećava za 1%.

Članak 4.

Ova Uredba stupa na snagu osmog dana od dana objave u »Narodnim
novinama«.

Klasa: 307-01/99-01/01
Urbroj: 5030116-99-2
Zagreb, 13. svibnja 1999.

Predsjednik
**mr. Zlatko Mateša,** v. r.

Uredba, NN 47/1999-912
## Uredba o zajamčenoj cijeni šećerne repe roda 1999. godine

### NN 47/1999 (17.5.1999.), Uredba o zajamčenoj cijeni šećerne repe roda 1999. godine

# VLADA REPUBLIKE HRVATSKE

Na temelju članka 10. Zakona o iznimnim mjerama kontrole
cijena (»Narodne novine«, broj 73/97), a u skladu sa
člankom 34. Zakona o novčanim poticajima i naknadama
u poljoprivredi i ribarstvu (»Narodne novine«, broj
29/99), Vlada Republike Hrvatske je na sjednici održanoj
13. svibnja 1999. godine, donijela

## UREDBU

### O ZAJAMČENOJ CIJENI ŠEĆERNE REPE RODA 1999. GODINE

Članak 1.

Proizvođačima šećerne repe osigurava se,
za šećernu repu roda 1999. godine, zajamčena
cijena od 0,20 kuna za kilogram.

Članak 2.

Cijena iz članka 1. ove Uredbe podrazumijeva franko utovarnu
postaju u mjestu proizvođača, uz željezničku,
brodsku, odnosno kamionsku rampu, pristanište ili dizalicu
ili franko prijemnu rampu šećerane.

Članak 3.

Cijena iz članka 1. ove Uredbe vrijedi za šećernu
repu očišćenu od stranih primjesa, zemlje i
neispravno odrezanih glava, lišća repice s digestijom
od 15,5%.

Za svaki postotak digestije veći ili manji od 15,5% zajamčena
cijena se povećava ili smanjuje za 0,014 kuna po jednom
kilogramu.

Članak 4.

Ova Uredba stupa na snagu osmog dana od dana objave u »Narodnim
novinama«.

Klasa: 307-01/99-01/01
Urbroj: 5030116-99-6
Zagreb, 13. svibnja 1999.

Predsjednik
**mr. Zlatko Mateša,** v. r.

Uredba, NN 47/1999-913
## Uredba o zajamčenoj cijeni suncokreta roda 1999. godine

### NN 47/1999 (17.5.1999.), Uredba o zajamčenoj cijeni suncokreta roda 1999. godine

# VLADA REPUBLIKE HRVATSKE

Na temelju članka 10. Zakona o iznimnim mjerama kontrole
cijena (»Narodne novine«, broj 73/97), a u skladu sa
člankom 34. Zakona o novčanim poticajima i naknadama
u poljoprivredi i ribarstvu (»Narodne novine«, broj
29/99), Vlada Republike Hrvatske je na sjednici održanoj
13. svibnja 1999. godine, donijela

## UREDBU

### O ZAJAMČENOJ CIJENI SUNCOKRETA RODA 1999. GODINE

Članak 1.

Proizvođačima suncokreta osigurava se, za suncokret
roda 1999. godine, zajamčena cijena od 1,80 kuna za kilogram.

Članak 2.

Cijena iz članka 1. ove Uredbe podrazumijeva franko skladište,
vagon, tegljač ili drugo prijevozno sredstvo u mjestu proizvođača
po izboru kupca.

Članak 3.

Cijena iz članka 1. ove Uredbe vrijedi za suncokret s udjelom
od 40% ulja s 9% vlage i 2% nečistoće.

Za svaki veći, odnosno manji postotak sadržaja ulja
u suncokretu od 40%, zajamčena cijena suncokreta se povećava,
odnosno smanjuje za 0,04 kune po kilogramu.

Ako suncokret sadrži veći, odnosno manji postotak vlage
i nečistoće od postotka iz stavka 1. ovog članka,
zajamčena cijena iz članka 1. ove Uredbe se za svaki
postotak smanjuje, odnosno povećava za 1%.

Članak 4.

Ova Uredba stupa na snagu osmog dana od dana objave u »Narodnim
novinama«.

Klasa: 307-01/99-01/01
Urbroj: 5030116-99-8
Zagreb, 13. svibnja 1999.

Predsjednik
**mr. Zlatko Mateša,** v. r.

Uredba, NN 47/1999-914
## Odluka o raspisivanju izbora za općinska vijeća općina Gornji Kneginec i Orle

### NN 47/1999 (17.5.1999.), Odluka o raspisivanju izbora za općinska vijeća općina Gornji Kneginec i Orle

# VLADA REPUBLIKE HRVATSKE

Na temelju članka 4. stavka 1. Zakona o izborima članova
predstavničkih tijela jedinica lokalne samouprave i jedinica
lokalne uprave i samouprave (»Narodne novine«, broj
90/92, 69/95 i 59/96) i članka 30. stavka 2. Zakona o Vladi
Republike Hrvatske (»Narodne novine«, broj 101/98),
Vlada Republike Hrvatske je na sjednici održanoj 13. svibnja
1999. godine, donijela

## ODLUKU

### O RASPISIVANJU IZBORA ZA OPĆINSKA VIJEĆA OPĆINA GORNJI KNEGINEC I ORLE

I.

Raspisuju se izbori za članove općinskih vijeća
općina Gornji Kneginec i Orle.

II.

Za dan provedbe izbora određuje se nedjelja, 20. lipnja 1999.
godine.

III.

Ova odluka stupa na snagu danom objave u »Narodnim novinama«.

Klasa: 015-01/99-01/07
Urbroj: 5030109-99-8
Zagreb, 13. svibnja 1999.

Predsjednik
**mr. Zlatko Mateša,** v. r.

Odluka, NN 47/1999-915
## Odluka o raspisivanju izbora za Gradsko vijeće Grada Trogira i općinska vijeća općina Klis i Pučišća

### NN 47/1999 (17.5.1999.), Odluka o raspisivanju izbora za Gradsko vijeće Grada Trogira i općinska vijeća općina Klis i Pučišća

# VLADA REPUBLIKE HRVATSKE

Na temelju članka 4. stavka 1. Zakona o izborima članova
predstavničkih tijela jedinica lokalne samouprave i jedinica
lokalne uprave i samouprave (»Narodne novine«, broj
90/92, 69/95 i 59/96) i članka 30. stavka 2. Zakona o Vladi
Republike Hrvatske (»Narodne novine«, broj 101/98),
Vlada Republike Hrvatske je na sjednici održanoj 13. svibnja
1999. godine, donijela

## ODLUKU

### O RASPISIVANJU IZBORA ZA GRADSKO VIJEĆE GRADA TROGIRA I OPĆINSKA VIJEĆA OPĆINA KLIS I PUČIŠĆA

I.

Raspisuju se izbori za članove Gradskog vijeća Grada
Trogira i općinskih vijeća općina Klis i Pučišća.

II.

Za dan provedbe izbora određuje se nedjelja, 27. lipnja 1999.
godine.

III.

Ova Odluka stupa na snagu danom objave u »Narodnim novinama«.

Klasa: 015-01/99-01/06
Urbroj: 5030109-99-3
Zagreb, 13. svibnja 1999.

Predsjednik
**mr. Zlatko Mateša,** v. r.

Odluka, NN 47/1999-916
## Odluka o dodjeli koncesije na vodama u svrhu uzgoja riba u zatvorenim vodama društvu Poljodar Tim d.o.o., Daruvar

### NN 47/1999 (17.5.1999.), Odluka o dodjeli koncesije na vodama u svrhu uzgoja riba u zatvorenim vodama društvu Poljodar Tim d.o.o., Daruvar

# VLADA REPUBLIKE HRVATSKE

Na temelju članka 145. stavka 2. točke 2. i članka
144. stavka 1. Zakona o vodama (»Narodne novine«, broj
107/95), te prethodno provedenog javnog natječaja prema
poglavlju 4.A. Uredbe o uvjetima i postupku za dodjelu koncesija
na vodama i javnom vodnom dobru (»Narodne novine«, broj
99/96 i 11/98), Vlada Republike Hrvatske je na sjednici održanoj
13. svibnja 1999. godine, donijela

## ODLUKU

### O DODJELI KONCESIJE NA VODAMA U SVRHU UZGOJA RIBA U ZATVORENIM VODAMA DRUŠTVU POLJODAR TIM D.O.O., DARUVAR

I.

Vlada Republike Hrvatske dodjeljuje koncesiju na vodama društvu
Poljodar TIM d.o.o., Daruvar, V. Lisinskog 14 (u daljnjem tekstu:
Korisnik koncesije).

Koncesija se daje u svrhu uzgoja riba u zatvorenim vodama ribnjaka
ukupne površine 48,7 ha.

II.

Za uzgoj riba u zatvorenim vodama prema ovoj Odluci Korisnik koncesije
stječe pravo korištenja voda iz potoka Kreštelovac
i vodotoka Toplica i to:

- zahvaćanjem vode na desnoj obali potoka Kreštelovac,
u km 0+516,20, na k.č. broj 577/4 k.o. Kreštelovac
putem upusta;

- zahvaćanjem vode s lijevog nasipa vodotoka Toplice na
dionici od km 9+700 do km 12+250 putem prenosnog crpnog agregata
(u sušnom periodu).

Korisnik koncesije stječe pravo zahvaćanja vode u
ukupnoj količini od najviše 974.000,00 m³ godišnje.

III.

Koncesija iz točke I. i II. ove Odluke se dodjeljuje na
vremensko razdoblje od petnaest (15) godina, počev od stupanja
na snagu Ugovora o koncesiji.

IV.

Za korištenje voda iz točke II. ove Odluke Korisnik
koncesije dužan je uredno plaćati godišnju naknadu
za koncesiju.

Visina godišnje naknade za koncesiju iznosi 1% vrijednosti
ukupnog ulova ribe u pojedinoj godini korištenja koncesije,
a prema tržišnim cijenama u istom razdoblju.

Dinamika plaćanja godišnje naknade za koncesiju odredit
će se Ugovorom o koncesiji.

Korisnik koncesije će platiti jednokratnu naknadu za koncesiju
u iznosu 11.400,00 kn.

Jednokratnu naknadu za koncesiju Korisnik koncesije će platiti
do dana potpisivanja Ugovora o koncesiji, a dokaz o uplati predočiti
Davatelju koncesije pri potpisu Ugovora o koncesiji.

V.

Na temelju ove Odluke, sukladno članku 146. stavku 3. Zakona
o vodama, Državna uprava za vode sklapa s Korisnikom koncesije
Ugovor o koncesiji, kojim će se podrobnije urediti koncesijski
odnos.

Ako Korisnik koncesije u roku 30 dana od dana stupanja na snagu
ove Odluke ne sklopi Ugovor o koncesiji, gubi istekom toga roka
prava određena ovom Odlukom.

VI.

Ova odluka stupa na snagu danom donošenja, a objavit će
se u »Narodnim novinama«.

Klasa: 325-01/99-01/06
Urbroj: 5030116-99-2
Zagreb, 13. svibnja 1999.

Predsjednik
**mr. Zlatko Mateša,** v. r.

Odluka, NN 47/1999-917
## Izmjene i dopune Naputka za subvencioniranje domaćeg organiziranog turističkog prometa u 1999. godini

### NN 47/1999 (17.5.1999.), Izmjene i dopune Naputka za subvencioniranje domaćeg organiziranog turističkog prometa u 1999. godini

# MINISTARSTVO TURIZMA

Na temelju članka 18. stavak 3. i članka 39. stavak
1. točka 1. Zakona o sustavu državne uprave (»Narodne
novine«, broj 75/93.) u provođenju Zakona o izvršavanju
Državnog proračuna Republike Hrvatske za 1999. godinu,
ministar turizma donosi

## IZMJENE I DOPUNE

### NAPUTKA ZA SUBVENCIONIRANJE DOMAĆEG ORGANIZIRANOG TURISTIČKOG PROMETA U 1999. GODINI

 **(objavljenog u »Narodnim
novinama«
br. 12 od 4. veljače 1999.)**

1. Na kraju točke I. OPĆI UVJETI Naputka za subvencioniranje
domaćeg organiziranog turističkog prometa u 1999.
godini dodaje se nova alineja, koja glasi:

»Cijeneći kretanja i stvarane prilike na domaćem
tržištu, Ministarstvo turizma može, sukladno općem
interesu turizma utvrđivati i drugačije uvjete subvencioniranja
na osnovi posebnih programa i pojedinačnih zahtjeva.«

2. U točci VI. SUBVENCIJE ZA ŠKOLSKE IZLETE Naputka
za subvencioniranje domaćeg organiziranog turističkog
prometa u 1999. godini alineja:

»Subvencije za školske izlete može ostvariti agencija
za posebno zakupljen autobus i to u visini:

```

- za autobus od 25-39 sjedala 		1,00 kn/km

- za autobus od 40-60 sjedala 		1,50 kn/km

- za autobus s više od 60 sjedala 	2,00 kn/km.«
```

mijenja se i glasi:

»Subvencije za školske izlete može ostvariti agencija
za posebno zakupljen autobus i to u visini:

*- za sve županije* izuzev za Zadarsku, Šibensko-kninsku,
Splitsko-dalmatinsku i Dubrovačko-neretvansku

```

- za autobus od 25-39 sjedala 		1,00 kn/km

- za autobus od 40-60 sjedala 		1,50 kn/km

- za autobus s više od 60 sjedala 	2,00 kn/km
```

*- za županije* u razdoblju od 15. svibnja do 31. prosinca
1999. godine

```

 - Zadarsku - 		 Dubrovačko-
 - Šiben.-knin.  	-neretvansku
 - Split.-dalm.
```

*i to:*

```

 • za autobus od 25-39 sjedala 			1,50 kn po km 		2,00 kn po km

• za autobus od 40-60 sjedala 			2,00 kn po km 		3,00 kn po km

• za autobus s više od  60 sjedala 		3,00 kn po km 		4,50 kn po km
```

Subvencije se ostvaruju u cijelosti ako je popunjenost autobusa
najmanje 70%. U slučaju da je popunjenost manja od propisane
ukupan iznos subvencije umanjuje se onoliko posto koliko je popunjenost
manja od tražene.«

Klasa: 421-03/99-01/02
Urbroj: 529-04/99-2
Zagreb, 10. svibnja 1999.

Zamjenik ministra
**dr. sc. Vinka Cetinski,** v. r.

Izmjene i dopune, NN 47/1999-919
## Rješenje Ustavnog suda Republike Hrvatske broj U-III-137 od 3

### NN 47/1999 (17.5.1999.), Rješenje Ustavnog suda Republike Hrvatske broj U-III-137 od 3

# USTAVNI SUD REPUBLIKE HRVATSKE

Ustavni sud Republike Hrvatske u Vijeću sastavljenom od
dopredsjednika Suda Jurice Malčića, kao predsjednika
Vijeća te sudaca Mladena Žuvele i mr. Vojislava Kučekovića,
kao članova Vijeća u postupku povodom ustavne tužbe
J. K. iz S., na sjednici Vijeća održanoj dana 3. svibnja
1999. godine, jednoglasno je donio

## RJEŠENJE

I. Ustavna tužba se odbacuje.

II. Ovo rješenje objavit će se u »Narodnim novinama«.

Obrazloženje

J. K. iz S., podnio je ustavnu tužbu radi povrede ustavnog
prava iz članka 26. Ustava Republike Hrvatske (Svi su građani
i stranci jednaki pred sudovima i drugim državnim i inim
tijelima koja imaju javne ovlasti). Podnositelj ustavne tužbe
smatra da je do povrede navedenog ustavnog prava došlo u
postupku izvršenja pred Općinskim sudom u Z., pokrenutom
rješenjem o izvršenju, broj: I-1769/93 od 2. studenog
1993. godine, a radi izvršenja presude tog suda broj: Pr-989/91
od 6. prosinca 1991. godine. Tom je presudom usvojen tužbeni
zahtjev podnositelja ustavne tužbe i naloženo tuženicima
da vrate podnositelja ustavne tužbe na posao, ali, smatra
podnositelj, izvršni je postupak vođen na njegovu štetu,
nedopustivo sporo i na način da su drugi predmeti, mimo
zakona, uzimani prioritetno u rad.

Ustavna tužba nije dopuštena.

Odredba članka 28. stavak 1. Ustavnog zakona o Ustavnom
sudu Republike Hrvatske (»Narodne novine«, broj 13/91,
u nastavku: Ustavni zakon) određuje da svatko može podnijeti
ustavnu tužbu ako smatra da mu je odlukom sudbene, upravne
vlasti ili drugih tijela koja imaju javne ovlasti, povrijeđeno
jedno od Ustavom utvrđenih sloboda i prava čovjeka
i građanina, dok je odredbom stavka 2. istog članka
propisano da se ustavna tužba može podnijeti nakon što
je iscrpljen dopušteni pravni put.

U konkretnom slučaju, podnositelj ustavne tužbe ne
osporava odluke Općinskog suda, već je nezadovoljan
radom suda u postupku izvršenja i traži da se utvrdi
da je djelovanjem Općinskog suda u Z. došlo do povrede
ustavnog prava tužitelja iz članka 26. Ustava Republike
Hrvatske, jer postupak izvršenja započet 1993. godine
još nije završen.

Kako pretpostavka ustavnoj tužbi jest konkretna odluka sudbene,
upravne vlasti ili drugih tijela koja imaju javne ovlasti, a koje
osporavano (ne)činjenje ne predstavlja, u smislu citirane
odredbe članka 28. stavka 1. Ustavnog zakona, to ne postoje
pretpostavke za odlučivanje o biti stvari.

Slijedom navedenog, a na temelju odredbe članka 26. Ustavnog
zakona, u svezi s člankom 58. Poslovnika Ustavnog suda
Republike Hrvatske (»Narodne novine«, broj 29/94) riješeno
je kao u izreci.

Odluka o objavi temelji se na odredbi članka 20. stavka
1. Ustavnog zakona.

Broj: U-III-137/1999
Zagreb, 3. svibnja 1999.

USTAVNI SUD REPUBLIKE HRVATSKE

Predsjednik Vijeća
**Jurica Malčić,** v. r.

Rješenje, NN 47/1999-923
## Ispravak Zakona o ustanovama

### NN 47/1999 (17.5.1999.), Ispravak Zakona o ustanovama

Nakon izvršenog uspoređivanja s izvornim tekstom utvrđena
je pogreška u Zakonu o ustanovama koji je objavljen u »Narodnim
novinama« broj 76 od 16. kolovoza 1993., te se daje

## ISPRAVAK

### ZAKONA O USTANOVAMA

U članku 72. umjesto riječi: »slučaj«
treba stajati riječ: »stečaj«.

**NAPOMENA:** Izvršena je ispravka na web stranici u broju 76 iz 1993. godine.

Klasa: 025-04/92-02/01
Zagreb, 12. svibnja 1999.

Tajnik
Zastupničkog doma
Hrvatskoga državnog sabora
**Krešimir Alerić, dipl. iur.,** v. r.

Zakon, NN 47/1999-924
## Odluka o osnivanju Privremenog stručnog povjerenstva za reviziju nalaza i mišljenja o invalidnosti

### NN 48/1999 (18.5.1999.), Odluka o osnivanju Privremenog stručnog povjerenstva za reviziju nalaza i mišljenja o invalidnosti

# VLADA REPUBLIKE HRVATSKE

Na temelju članka 116. stavka 2. Zakona o mirovinskom osiguranju
(»Narodne novine«, broj 102/98), Vlada Republike Hrvatske
je na sjednici održanoj 13. svibnja 1999. godine donijela

## ODLUKU

### O OSNIVANJU PRIVREMENOG STRUČNOG POVJERENSTVA ZA REVIZIJU NALAZA I MIŠLJENJA O INVALIDNOSTI

I.

Ovom se Odlukom osniva Privremeno stručno povjerenstvo
za reviziju nalaza i mišljenja o invalidnosti, koje će
obavljati poslove revizije, nalaza i mišljenja o invalidnosti
do donošenja konačne odluke o osnivanju Stručnog
povjerenstva.

II.

Za članove Privremenog stručnog povjerenstva za
reviziju nalaza i mišljenja o invalidnosti imenuju se zaposlenici
Hrvatskog zavoda za mirovinsko osiguranje i Hrvatskog zavoda za
zdravstveno osiguranje, i to kako slijedi:

*za predsjednicu:*

- dr. Vesna Vukušić

*za članove:*

- dr. Marija Kuharić-Pokić

- dr. Nevenka Ljubić

- dr. Biserka Sušilović-Šalinović

- dr. Biserka Šarić

- dr. Danica Štimac

- dr. Nada Turčić

- dr. Štefica Valent

- dr. Vera Zrilić.

III.

Ova Odluka stupa na snagu danom donošenja, a objavit će
se u »Narodnim novinama«.

Klasa: 141-02/99-01/01
Urbroj: 5030104-99-1
Zagreb, 13. svibnja 1999.

Predsjednik
**mr. Zlatko Mateša,** v. r.

Odluka, NN 48/1999-928
## Rješenje o imenovanju dr. Vjekoslava Jazbeca pomoćnikom ministra pravosuđa

### NN 48/1999 (18.5.1999.), Rješenje o imenovanju dr. Vjekoslava Jazbeca pomoćnikom ministra pravosuđa

# VLADA REPUBLIKE HRVATSKE

Na temelju članka 30. stavka 4. Zakona o Vladi Republike
Hrvatske (»Narodne novine«, broj 101/98) i članka
42. stavka 2. Zakona o sustavu državne uprave (»Narodne
novine«, broj 75/93), Vlada Republike Hrvatske je na sjednici
održanoj 13. svibnja 1999. godine donijela

## RJEŠENJE

### O IMENOVANJU POMOĆNIKA MINISTRA PRAVOSUÐA

Imenuje se dr. VJEKOSLAV JAZBEC pomoćnikom ministra pravosuđa
s danom 6. svibnja 1999.

Klasa: 080-02/99-01/70
Urbroj: 50304/2-99-01
Zagreb, 13. svibnja 1999.

Predsjednik
**mr. Zlatko Mateša,** v. r.

Ostalo, NN 48/1999-929